Source: https://ecourts.gov.mt/onlineservices/Judgements/Details?JudgementId=0&CaseJudgementId=51561
Timestamp: 2019-06-19 08:52:41+00:00
Document Index: 559015

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Reference: 10/2003/2
MALLIA TONIO, SCIBERRAS PHILIP, AZZOPARDI JOSEPH
ELLUL SULLIVAN ANDREW ET vs L-AVUKAT GENERALI ET
ARTIKOLU 77 TAL ORDINANZA TAD DWANA - RITRATTAZZJONI - SMIGH XIERAQ
Dawn huma proceduri ta' ritrattazzjoni li min-natura taghhom jipprovdu rimedju eccezzjonali fejn kawza tigi ezaminata ghat-tielet darba bi skop li l-Qorti ta' revizjoni tara sarux zbalji fil-kors tas-smigh taghha. Mhux kompitu ta' Qorti hekk adita li terga' tezamina l-meritu tal-kaz, li f'cirkustanzi bhal ta' llum, ikun gia` gie ezaminat minn zewg qrati differenti, izda biex tara jekk l-istess meritu kienx gie ezaminat u trattat kif jixraq mill-qrati kompetenti. Minn dan titnissel il-konsegwenza li r-regoli ta' dan l-istitut huma ta' interpretazzjoni strettissima. Diversament, taht il-pretest tar-ritrattazzjoni, il-litigant sokkombent ikun jista' jerga' jiftah il-kawza u b'hekk indirettament johloq ghalih tribunal tat-tielet istanza li mhux permess mil-ligi.
F'dawn il-proceduri ir-rikorrent allega li l-process kriminali li ttiehed fil-konfront tieghu kien nieqes minn dawk l-elementi li jiggarantixxu smigh xieraq. F'din il-kompetenza, kif tajjeb osservat il-Prim Awla tal-Qorti Civili, il-kompitu tal-Qorti huwa biex tqis jekk il-procediment li minnu tressaq ilment ta' nuqqas ta' smigh xieraq kienx tassew wiehed imparzjali u skond il-ligi.
Fil-kaz in ezami r-rikorrent gie akkuzat fost affarijiet ohra, li naqas li jhallas id-dazju fuq merkanzija li importat il-kumpanija li taghha huwa wiehed mid-diretturi; hu ikkontesta l-akkuzi billi allega li dak id-dazju kienfil-fatt thallas. Issa, fit-terminu tal-Artikolu 77 tal-Ordinanza tad-Dwana meta tqum kwistjoni simili il-prova tieghu (cioe`, tal-hlas) tmiss ... ... lill-imputat li kontra tieghu jsir dak il-procediment. Ir-rikorrent jallega li hu ghamel din il-prova relattiva bl-esebizzjoni tal-kotba tan-negozju tieghu u kellu, ghalhekk, jigi liberat. Il-Qorti tal-Appell Kriminali osservat li mill-provi mressqa, ma kienetx perswaza li gie ppruvat il-hlas u ghalhekk, ghaddiet ghall-kundanna relattiva.
Din il-Qorti, fis-sentenza impunjata, ma dahlitx fil-kwistjoni - ghax ma kienx kompitu taghha -jekk il-prova li ressaq ir-rikorrent kenitx jew le bizzejjed biex tiskulpah. Osservat li l-obbligutal-prova tal-hlas kien mixhut fuq l-imputat u sta ghall-Qorti Kriminali li tezamina l-veracita` ul-valur tal-prova mressqa.
Jekk l-izball akkampat bhala motiv ghar-ritrattazzjoni kien punt ta' kontestazzjoni li gie maqtugh bid-decizjoni impunjata mhix ammessa r-ritrattazzjoni fuq il-motiv ta' dak l-izball u l-apprezzament u interpretazzjoni tal-fatti mhumiex sindakabbli u ma jaghtuxlok ghar-rimedju legali tar-ritrattazzjoni.
F'dan il-kaz il-kwistjoni tal-hlas kien diskussfid-dettal mill-qrati kriminali, u dan fil-kuntest tal-kotba tal-kummerc li gew ipprezentati u proviohra, u kien fid-dawl tal-analizi li ghamlet ta' din il-kumplessita` tal-provi li l-Qorti tal-Appell Kriminali waslet ghall-konkluzjoni ili r-rikorrent ma kienx ghamel il-prova tal-hlas. Il-kwistjoni tal-allegat hlas o meno tad-dazju kienet, ghalhekk, kwistjoni li giet dibattuta u deciza mill-Qorti, u a bazi tas-sentenza wiehed ma jistax jattribwixxi lill-Qorti li hi ma ratx l-atti kollha.
Ghaldaqstant, din il-Qorti tiddisponi mir-rikors ta' Carmelo sive Charlie Ellul Sullivan, billi tichad it-talba tieghu ghat-thassir tas-sentenza ta' din il-Qorti tat-18 ta' Gunju 2008, u konsegwentement tichad ukoll it-talba tieghu ghas-smigh mill-gdid tal-meritu tal-istess kawza.